**Ministru kabineta noteikumu projekta**

**“Grozījumi Ministru kabineta 2016. gada 20. decembra noteikumos Nr. 859 “Darbības programmas “Izaugsme un nodarbinātība” 5.4.2. specifiskā atbalsta mērķa “Nodrošināt vides monitoringa un kontroles sistēmas attīstību un savlaicīgu vides risku novēršanu, kā arī sabiedrības līdzdalību vides pārvaldībā” 5.4.2.2. pasākuma “Vides monitoringa un kontroles sistēmas attīstība un sabiedrības līdzdalības vides pārvaldībā veicināšana” īstenošanas noteikumi”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ievērojot pozitīvo Eiropas Komisijas lēmumu par snieguma ietvara izpildi, Ministru kabineta (turpmāk – MK) noteikumu projekts paredz 5.4.2.2. pasākuma “Vides monitoringa un kontroles sistēmas attīstība un sabiedrības līdzdalības vides pārvaldībā veicināšana” (turpmāk – SAMP 5.4.2.2.) snieguma rezerves finansējuma sadali, novirzot trešās atlases kārtas projektam 1 333 895 *euro* atbilstoši jau sākotnēji plānotajam snieguma rezerves finansējumam, daļu no nesadalītās snieguma rezerves 540 000 *euro* novirzot Valsts reģionālās attīstības aģentūras pirmās atlases kārtas projektam un atbrīvojot snieguma rezerves atlikumu citu vides projektu īstenošanai.  Šis MK noteikumu projekts stāsies spēkā vispārējā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | MK noteikumu projekts “Grozījumi Ministru kabineta 2016. gada 20. decembra noteikumos Nr. 859 “Darbības programmas “Izaugsme un nodarbinātība” 5.4.2. specifiskā atbalsta mērķa “Nodrošināt vides monitoringa un kontroles sistēmas attīstību un savlaicīgu vides risku novēršanu, kā arī sabiedrības līdzdalību vides pārvaldībā” 5.4.2.2. pasākuma “Vides monitoringa un kontroles sistēmas attīstība un sabiedrības līdzdalības vides pārvaldībā veicināšana” īstenošanas noteikumi”” (turpmāk – MK noteikumu projekts) ir izstrādāts pēc Vides aizsardzības un reģionālās attīstības ministrijas (turpmāk – VARAM) iniciatīvas saskaņā ar:   * Eiropas Savienības struktūrfondu un Kohēzijas fonda 2014.–2020.gada plānošanas perioda vadības likuma 20.panta 6. un 13.punktu, * Partnerības līgumu Eiropas Savienības investīciju fondu 2014.-2020.gada plānošanas periodam, * Eiropas Savienības struktūrfondu un Kohēzijas fonda 2014.-2020.gada plānošanas perioda darbības programmu “Izaugsme un nodarbinātība” (turpmāk – Darbības programma), * MK 2019. gada 11. oktobra sēdes protokola Nr. 47 3.§ MK (turpmāk – MK protokols Nr. 47) „Informatīvais ziņojums “Par Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmas “Izaugsme un nodarbinātība” snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu (turpmāk – Informatīvais ziņojums) 9. punktu, kas paredz atbalstīt Informatīvā ziņojuma 1. pielikumā “Snieguma rezerves finansējuma un finansējuma atlikumu novirzīšanas priekšlikumi” piedāvāto risinājumu Eiropas Savienības (turpmāk – ES) fondu snieguma rezerves finansējuma un ES fondu finansējuma atlikumu izmantošanai,   lai nodrošinātu Eiropas Savienības (turpmāk – ES) fondu līdzfinansēto projektu ieviešanu vides monitoringa jomā atbilstošu īstenošanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2019.gadā Latvija ir saņēmusi pozitīvu Eiropas Komisijas lēmumu par ES fondu 2014.-2020.gada plānošanas perioda snieguma ietvara izpildi visos VARAM pārziņā esošajos specifiskajos atbalsta mērķos. Informatīvajā ziņojumā noteikts, ka VARAM pieejama Darbības programmas 5.prioritārā virziena Kohēzijas fonda snieguma rezerve 11,7 milj. *euro* apmērā, kā arī ir izveidojušies finansējuma atlikumi (neizmantotais finansējums) no neiesniegtiem projektiem, lauztiem līgumiem vai citādi atbrīvota finansējuma. Atbilstoši Informatīvā ziņojuma 1. pielikumā “Snieguma rezerves finansējuma un finansējuma atlikumu novirzīšanas priekšlikumi” noteiktajam un MK protokola Nr. 47 #3 9.punktam VARAM ir tiesīga sniegt priekšlikumus par Kohēzijas fonda (turpmāk – KF) finansējuma izmantošanu atbilstoši aktuālajam nozares vajadzībām.  MK noteikumu paredz SAM 5.4.2. snieguma rezerves sadali, lai veiktu papildus pasākumus ūdeņu monitoringa programmā noteikto uzdevumu īstenošanai un veiktu papildus aktivitātes nacionālās nozīmes vides izglītības un informācijas centru attīstībai, kā arī atbrīvotu nesadalīto snieguma rezerves finansējumu citu vides jomas prioritāšu īstenošanai.  *Snieguma rezerves izmantošanas nepieciešamība un nosacījumi pirmās un trešās atlases kārtas īstenošanai.*  SAMP 5.4.2.2. tiek īstenots trīs atlases kārtās. Pirmās un otrās atlases kārtas ietvaros apstiprināti trīs projekti. Daļu no nesadalītās sniegu rezerves (540 tūkst. *euro*) ir paredzēts novirzīt papildus pirmās atlases kārtas aktvitātēm, kas attiecas uz nacionālo vides izglītības centru infrastuktūras pilnveidi, akcentējot pieaugošo zaļās apziņas veicināšanas nozīmi sabiedrībā. Valsts reģionāls attīstības aģentūras projektā 5.4.2.2/17/I/002, kura ietvaros tiek veiktas sabiedrības vides izglītības centru izveide, Latvijas Nacionālais botāniskais dārzs papildus 400 tūkst. *euro* apmērā plāno plāno veikt divas ar esošā projekta ieviešanu komplementāras aktivitātes vides izglītības centra infrastruktūras pilnveidošanai:   * Brīvdabas ekspozīcijas pilnveidi ar pieguļošās teritorijas vides elementu izveidi, kas ļaus īstenot ārvides ekspozīciju izveides aktivitātes, lai paplašinātu apmeklētāju pieredzi, kā arī aicinātu apmeklētājus iepazīt dabu un vērot augus arī nesezonā un mācīties par augos notiekošajiem procesiem izglītības centram pieguļošajā teritorijā, * Virtuālās (digitālās) ekspozīcijas izveidi, lai padarītu digitāli pieejamu kvalitatīvu saturu par botāniku un dažādotu botānikas izzināšanas veidus un iespējas, izveidojot virtuālu ekspozīciju par vides izglītības centrā pieejamajām ekspozīcijām.   Rīgas Nacionālajam zooloģiskajam dārzam tiek piešķirts papildus finansējums 100 tūkst. *euro* apmērā. Saistībā vides informācijas centru papildus aktivitātēm 5.4.2.2/17/I/002 projektā un projekta termiņa pagarinājumu Valsts reģionālās attīstības aģentūrai tiek piešķirti papildus 40 000 euro projekta administratīvajiem izdevumiem kā projekta galvenajam ieviesējam.  Savukārt trešās atlases kārtas ietvaros plānots atbalstīt snieguma rezerves finansējuma izmantošanu jauna projekta īstenošanai ūdes monitoringa jomā, atbilstoši jau spēkā esošo MK noteikumu pielikumā paredzētajam finansējumam 1,3 milj. *euro* apmērā. To īstenos valsts kapitālsabiedrība, kurai ir deleģēti valsts pārvaldes uzdevumi valsts vides monitoringa veikšanai un vienotas vides informācijas sistēmas veidošanā un attīstībā, – Latvijas Vides, ģeoloģijas un meteoroloģijas centrs un projekts nodrošinās vides monitroinga punktu izveidi, lai iegūtu vides informāciju un veiktu ūdeņu monitoringa programmā noteikto uzdevumu īstenošanu. Latvijas Vides, ģeoloģijas un meteoroloģijas centra projekta ietvaros virszemes un pazemes ūdeņu monitoringa programmas pilnveidei ir plānota trīs jaunu hidroloģisko novērojumu staciju ierīkošana (Kārsavas novadā, Rītupē, Baltezera kanālā un Menģele Ogres upē) un pazemes ūdeņu monitoringa tīkla pilnveidošana, ietverot gan pazemes ūdensobjektu pārskatīšanu un pārdalīšanu, gan jaunu monitoringa urbumu ierīkošanu, kā arī laboratorijas metožu uzlabošanu tieši virszemes un pazemes ūdeņu kvalitātes monitoringa īstenošanai.  Latvijas Vides, ģeoloģijas un meteoroloģijas centrs jau ir īstenojis projekta sagatavošanās pasākumus, t.sk., veikta:   * pazemes ūdensobjektu pārskatīšana, monitoringa tīkla pilnveidošanas prioritāšu noteikšana, ietverot jaunu monitoringa staciju identificēšanu; * noslēgts līgums ar AS “Latvijas Valsts meži” un Dabas aizsardzības pārvaldi par pazemes ūdeņu monitoringa urbumu ierīkošanu to valdījumā esošos zemes īpašumos; * noslēgta vienošanās par zemes lietošanu ar Ogres pašvaldību par jaunas hidroloģisko novērojumu stacijas ierīkošanu; * saņemta piekrišana no VSIA “Zemkopības ministrijas nekustamie īpašumi” par jaunas hidroloģisko novērojumu stacijas ierīkošanu Baltezera kanālā; * veikts apsekojums dabā par hidroloģisko novērojumu stacijas uzstādīšanas vietu Rītupē.   Saistībā ar pazemes ūdeņu monitoringa programmas pilnveidi, MK noteikumu projekts paredz precizēt arī tiešo attiecināmo izmaksu pozīciju par monitoringa un kontroles iekārtu un aprīkojuma iegādes un uzstādīšanas izmaksām, iekļaujot arī pazemes ūdeņu monitoringa urbumu ierīkošanu.  Tāpat noteikumu projekts paredz pagarināt SAMP 5.4.2.2. īstenošanas izpildes termiņu līdz 2023. gada 31. decembrim, lai varētu īstenot trešās atlases kārtas vides monitorina projektu, kā arī īstenot papildus aktivitātes vides informācijas centru projektā, jo papildus aktivitāšu īstenošanai ir nepieciešams projekta īstenošanas termiņa pagarinājums ilgāk par sešiem mēnešiem.  *Finansējums*  Atbilstoši Ministru kabineta 2016.gada 20.decembra noteikumu Nr.859 „Darbības programmas “Izaugsme un nodarbinātība” 5.4.2.specifiskā atbalsta mērķa “Nodrošināt vides monitoringa un kontroles sistēmas attīstību un savlaicīgu vides risku novēršanu, kā arī sabiedrības līdzdalību vides pārvaldībā” 5.4.2.2.pasākuma “Vides monitoringa un kontroles sistēmas attīstība un sabiedrības līdzdalības vides pārvaldībā veicināšana” īstenošanas noteikumi” (turpmāk – MK noteikumi Nr.859) 10.punktam, un Informatīvā ziņojuma 1. pielikumā “Snieguma rezerves finansējuma un finansējuma atlikumu novirzīšanas priekšlikumi” noteiktajam, lai īstenotu papildu pasākumus ūdeņu monitoringa programmā noteikto uzdevumu īstenošanai, trešās projektu atlases kārtas ietvaros tiek novirzīts 1 333 895 *euro,* un, lai īstenotu papildu aktivitātes Latvijas Nacionālajā botāniskajā dārzā un Rīgas Nacionālajā zooloģiskajā dārzā pirmās projektu atlases kārtas ievaros Valsts reģionālās attīstības aģentūras maksimālais KF finansējums tiek palielināts par 540 000 *euro* ar kopējo finansējuma apjomu KF daļai 6 485 241 *euro.*  Savukārt atbilstoši MK protokola Nr.47 #3 9.punktam finansējuma atlikums 415 834 *euro* apmērā tiek novirzīts 5.2.1.2. specifiskā atbalsta mērķa pasākumam “Atkritumu pārstrādes veicināšana”, lai atbalstītu sadzīves atkritumu apglabāšanas sabiedriskā pakalpojuma sniedzēju bioloģiski noārdāmo atkritumu pārstrādes iekārtu izveidi un pašvaldību bioloģiski noārdāmo atkritumu pārstrādes laukumu izveidi un nodrošinātu aprites ekonomikas prasību ieviešanu. Attiecīgi noteikumu projekts paredz precizēt SAMP 5.4.2.2. pieejamo Kohēzijas fonda finansējumu un finansējuma sadalījumu pa atlases kārtām.  Grozījumi Ministru kabineta 2016.gada 30.augusta noteikumos Nr.588 “Darbības programmas “Izaugsme un nodarbinātība” 5.2.1.specifiskā atbalsta mērķa “Veicināt dažāda veida atkritumu atkārtotu izmantošanu, pārstrādi un reģenerāciju” 5.2.1.2.pasākuma “Atkritumu pārstrādes veicināšana” īstenošanas noteikumi” tiks virzīti izsludināšanai Valsts sekretāru sanākmsē un iesniegšanai Valsts kancelejā reizē ar šo MK noteikumu projektu.  *Sasniedzamie rezultāti*  Valsts reģionāls attīstības aģentūras projektā 5.4.2.2/17/I/002, kurā sadarbības partneris ir Latvijas Nacionālais botāniskais dārzs, ir paredzēts palielināt apmeklētāju skaitu, kas veicinās sabiedrības vides apziņas veicināšanu un izglītošanu, kas ir atbilstoši Vides politikas pamatnostādņu 2014.-2020.gadam horizontālajiem mērķiem - nodrošināt labu vides pārvaldību visos līmeņos, kā arī labu vides komunikāciju, kas balstīta uz pilnīgu un izsvērtu vides informāciju, veicināt sabiedrības plašu iesaistīšanos vides jautājumu risināšanā, t.sk., veicināt projekta sniegumu vides apziņa veicināšanā atbilstoši MK noteikumu Nr.859 33.10.apakšpunktam.  MK noteikumu projekts pozitīvi ietekmēs Darbības programmā noteikto SAMP 5.4.2.2. specifisko iznākuma rādītāju 5.4.2.2.b “Vides monitoringa vietas projektos, kurās tiek veikts vides monitorings atbilstoši normatīvajiem aktiem, kas attiecas uz vides monitoringu”, kā arī viecinās pilnīgu SAMP 5.4.2.2. uzraudzības rādītāja “Līdz 2023. gada 31. decembrim atbilstoši normatīvajiem aktiem, kas attiecas uz vides monitoringu, īstenotas četras monitoringa programmas” vērtības sasniegšanu, jo projekta ietvaros tiks veikti papildu pasākumi ūdeņu monitoringa programmā noteikto uzdevumu īstenošanai. Paredzētās darbības un pasākumi veicinās ES stratēģijā Baltijas jūras reģionam noteikto mērķu sasniegšanu. Sasaiste ar Eiropas Savienības stratēģijas Baltijas jūras reģionam prioritātēm un mērķiem ir noteikta Darbības programmas 7.pielikumā. |
| 3. | Projekta izstrādē iesaistītās institūcijas un publiskas personas kapitālsabiedrības | MK noteikumu projektu sagatavoja VARAM, saskaņojot ar SIA “Latvijas Vides, ģeoloģijas un meteoroloģijas centrs”, Valsts reģionālās attīstības aģentūra un VZI APP “Latvijas Nacionālais botāniskais dārzs”, kuru intereses ietekmē šis MK noteikumu projekts. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ir paredzams, ka MK noteikumu projekts ietekmēs tiešās pārvaldes iestādes (VARAM, FM, CFLA), zinātniskās institūcijas, valsts kapitālsabiedrības, kurām deleģēta valsts vides monitoringa un kontroles uzdevumu veikšana, kā arī vides informācijas apkopošana, apstrāde un uzkrāšana, pašvaldības un to iestādes, biedrības un nodibinājumi, plānošanas reģioni, fiziskās personas. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ietekmi uz tautsaimniecību.  Nav paredzams, ka 5.4.3. SAM īstenošanai būs tieša ietekme uz administratīvajām procedūrām un to izmaksām, nav identificēts administratīvā sloga palielinājums ne potenciālajiem finansējuma saņēmējiem, ne fondu vadībā iesaistītajām institūcijām. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020. gads | | Turpmākie trīs gadi (*euro*) | | | | |
| 2021 | | 2022 | | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | esošais(no CFLA) | 281 084 | esošais | 374 779 | esošais | 655 863 | 562 169 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | esošais | 281 084 | esošais | 374 779 | esošais | 655 863 | 562 169 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | esošais | 328 040 | esošais | 437 387 | esošais | 765 427 | 656 081 |
| 2.1. valsts pamatbudžets | esošais | 328 040 | esošais | 437 387 | esošais | 765 427 | 656 081 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | esošais | -46 956 | esošais | -62 608 | esošais | -109 564 | -93 912 |
| 3.1. valsts pamatbudžets | esošais | -46 956 | esošais | -62 608 | esošais | -109 564 | -93 912 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | -46 956 | X | -62 608 | X | -109 564 | -93 912 |
| 5.1. valsts pamatbudžets | -46 956 | -62 608 | -109 564 | -93 912 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Ierosinātie grozījumi MK noteikumos precizē kopējo SAMP 5.4.2.2. KF finansējumu, pirmās kārtas projektu iesniegumu atlases kārtas Valsts reģionālās attīstības aģentūras finansējumu un apstiprina finansējumu SAMP 5.4.2.2. trešās projektu iesniegumu atlases kārtas otrā uzsaukuma īstenošanai (SIA “Latvijas Vides, ģeoloģijas un meteoroloģijas centrs”).  SAMP 5.4.2.2. pieejamais kopējais attiecināmais finansējums ir 19 504 266 *euro*, tai skaitā KF finansējums – 16 578 626 *euro* un nacionālais finansējums, ko veido privātais un valsts budžeta finansējums vismaz – 2 925 640 *euro.*  SAMP 5.4.2.2. pirmās atlases kārtas ietvaros pieejamais finansējums ir vismaz 14 584 977 *euro*, tai skaitā KF finansējums – 12 397 231 *euro* un nacionālais finansējums, ko veido privātais un valsts budžeta finansējums, - vismaz 2 187 746 *euro*. Šīs kārtas ietvaros Valsts reģionālas attīstības aģentūras projekta kopējais finansējums ir vismaz 7 629 695 *euro*, tai skaitā KF finansējums – 6 485 241 un nacionālais finansējums, ko veido privātais un valsts budžeta finansējums, - vismaz 1 144 454 *euro*.  SAMP 5.4.2.2. trešās atlases kārtas ietvaros pieejamais finansējums ir vismaz 1 569 289 *euro*, tai skaitā KF finansējums – 1 333 895 *euro* un nacionālais finansējums, ko veido privātais un valsts budžeta finansējums, - vismaz 235 394 *euro*.  Papildus SAMP 5.4.2.2. finansējuma atlikumu 415 834 *euro* apmērā (intervences kods 85. Bioloģiskās daudzveidības aizsardzība un spēcināšana, dabas aizsardzība un zaļā infrastruktūra) tiks novirzīts 5.2.1.2. specifiskā atbalsta mērķa pasākumam “Atkritumu pārstrādes veicināšana” (intervences kods 17. Sadzīves atkritumu apsaimniekošana (tostarp apjoma samazināšanas, šķirošanas, pārstrādes pasākumi)).  Tiek norādīta SAMP 5.4.2.2. 1 un 2. kārtā īstenoto projektu finansējuma ietekme un 3. kārtā īstenojamā projekta kopējā finansējuma ietekme uz valsts budžetu, jo projektu iesniedzējs ir VARAM dibināta kapitālsabiedrība, kurai deleģēti valsts pārvaldes uzdevumi valsts vides monitoringa veikšanai un vienotas vides informācijas sistēmas veidošanā un attīstībā.  Papildus SAMP 5.4.2.2. 1. un 3.kārtas projektus plānots ieviest saskaņā ar noslēgto vienošanās un ne ilgāk kā līdz 2023.gada 31.decembrim. Prognozējams, ka projektu darbu intensitāte palielināsies 2022. un 2023. gadā.  Indikatīvi 2020.gadā plānotajai finanšu izpildei projektu izmaksas būtu 15% apmērā, 2021. gadā – 20%, 2022. gadā – 35% apmērā un 2023. gadā 30% no pieejamā KF finansējuma.  MK noteikumu projektam nepieciešamie valsts budžeta līdzekļi normatīvajos aktos noteiktajā kārtībā tiks pieprasīti no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.  Finansējuma saņēmējs var saņemt vienu vai vairākus avansa maksājumus, kuru kopsumma nepārsniedz 100 procentus no projektam piešķirtā KF un valsts budžeta finansējuma apjoma. Avanss nepieciešams, lai varētu tikt uzsākti būvdarbi, projektēšanas dabi vai nodrošinātas piegādes. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. | | | | | | |
| 8. Cita informācija | Paredzams, ka projekta aktivitāšu īstenošana varētu tikt pabeigta 2023.gadā un pēc projekta gala maksājuma veikšanas un faktiskās pabeigšanas, sākot ar 2024.gadu projektu rezultātu uzturēšanas izmaksas (projekta ietvaros iegādāto iekārtu un aprīkojuma ekspluatācijai un uzturēšanai) būs nepieciešami arī papildu līdzekļi no valsts budžeta. Projekta ietvaros veikto pamatlīdzekļu uzturēšanas izmaksas tiks ņemtas vērā sastādot ikgadējo budžetu SIA “Latvijas Vides, ģeoloģijas un meteoroloģijas centrs” funkciju vai deleģēto uzdevumu veikšanai. Papildu izmaksas, kas nepieciešamas projekta rezultātu uzturēšanai pēc projekta pabeigšanas SIA “Latvijas Vides, ģeoloģijas un meteoroloģijas centrs” indikatīvi ir 8 000 *euro/gadā.*  Šīs izmaksas tiks plānotas kā uzturēšanas izmaksas pabeigtam Eiropas Savienības politiku instrumentu un pārējās ārvalstu finanšu palīdzības līdzfinansētam projektam,  un tiks pieprasītas VARAM budžetā atbilstoši normatīvajiem aktiem:  1) ierosinot pārdalīt finansējumu no attiecīgā gada valsts budžeta likumā noteiktās apropriācijas budžeta resora “74. Gadskārtējā valsts budžeta izpildes procesā pārdalāmais finansējums” programmā 01.00.00 “Apropriācijas rezerve” uz attiecīgu VARAM budžeta programmu/apakšprogrammu saskaņā ar Likumu par budžetu un finanšu vadību (9.1 panta 2.daļas 2.punkts)  2) sniedzot informāciju pamatbudžeta bāzes projekta sagatavošanai, tiks iekļauts finansējuma palielinājums izdevumos pabeigto ES politiku instrumentu un pārējās ārvalstu finanšu palīdzības līdzfinansēto projektu uzturēšanai saskaņā ar MK 2012.gada 11.decembra noteikumiem Nr.867 “Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam” (10.4. apakšpunkts).  Jāņem vērā, ka SIA “Latvijas Vides, ģeoloģijas un meteoroloģijas centrs” projekta ietvaros iegādātās infrastruktūras uzturēšanas izmaksas pilnā apmērā no pašreiz piešķirtā finansējuma vides monitoringa un kontroles aprīkojuma uzturēšanai nav iespējams nodrošināt, jo projekta ietvaros tiek ierīkotas vairākas jaunas monitoringa vietas, kā arī iegādātas jaunas vides kontroles iekārtas (neaizstājot iepriekš esošas iekārtas), kas rada papildu izmaksas pie pašreizējiem uzturēšanas izdevumiem. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Noteikumu projekts šo jomu neskar. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes tiks nodrošinātas Noteikumu projekta izstrādes un starpinstitūciju saskaņošanas procesa laikā. Saskaņā ar MK 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par MK noteikumu projektu, tā izstrādes stadijā. MK noteikumu projekts divas nedēļas pirms tā izsludināšanas Valsts sekretāru sanāksmē tiks publicēts VARAM tīmekļvietnē un nosūtīts publicēšanai Valsts kancelejas tīmekļvietnē. |
| 2. | Sabiedrības līdzdalība projekta izstrādē | MK noteikumu projekts un tā sākotnējās ietekmes novērtējuma ziņojums 2020.gada 28. janvārī publicēts VARAM tīmekļvietnē www.varam.gov.lv un Valsts kancelejas tīmekļvietnē https://www.mk.gov.lv atbilstoši MK 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 13. un 14.punktam. |
| 3. | Sabiedrības līdzdalības rezultāti | Sabiedrības līdzdalības rezultāti būs pieejami pēc divām nedēļām no MK noteikumu projekta un tā sākotnējās ietekmes novērtējuma ziņojuma publicēšanas VARAM un Valsts kancelejas tīmekļvietnē. |
| 4. | Cita informācija | Īstenojot projektu, finansējuma saņēmējs nodrošina informācijas un publicitātes pasākumus, kas noteikti Eiropas Parlamenta un Padomes regulā Nr.1303/2013 un normatīvajos aktos par Eiropas Savienības fondu publicitātes un vizuālās identitātes prasību nodrošināšanu. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VARAM kā atbildīgā iestāde, Centrālā finanšu un līgumu aģentūra kā sadarbības iestāde un finansējuma saņēmēji. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. MK noteikumu projektā ietvertajiem grozījumiem nav ietekmes uz pārvaldes funkcijām, institucionālo struktūru un institūcijas cilvēkresursiem, jo neparedz jaunu funkciju izpildi. |
| 3. | Cita informācija | Nav |

Vides aizsardzības un reģionālās

attīstības ministrs J.Pūce

Vides aizsardzības un

reģionālās attīstības ministrijas valsts sekretārs E. Balševics

D.Prižavoite, 67026946

[dana.prizavoite@varam.gov.lv](mailto:dana.prizavoite@varam.gov.lv)